ছবির শ্যুটিং করতে গিয়ে অনেক সময়েই অভিনেতারা চোট পান। কিন্তু অনেকেই আছেন, যাঁরা চোট উপেক্ষা করে অভিনয় চালিয়ে নিয়ে যান। তাঁদের মধ্যে একজন হলেন বলিউডের পাওয়ার হাউস রণবীর সিংহ।
সম্প্রতি এক ফুটবল ম্যাচে অংশ নিতে গিয়ে কাঁধে চোট পেয়েছেন রণবীর। এক সংবাদসংস্থাকে খবরটি জানিয়েছেন রণবীরের মুখপাত্র। চিকিৎসক তাঁকে এক মাসের জন্য কাঁধে বেশি চাপ না দেওয়ার পরামর্শ দিয়েছেন। আর এই চোটের জন্যই এখন আইপিএল নিয়ে সংশয়ে রয়েছেন রণবীর। 

এই বিষয়ে অন্যান্য খবর

১৫ মিনিটে ৫ কোটির রণবীর নন! আইপিএল-এর উদ্বোধনে সবথেকে বেশি অর্থ পাচ্ছেন কে


রণবীর এই মুহূর্তে জোয়া আকতারের ছবি ‘গল্লি বয়’ নিয়ে ব্যস্ত। কাঁধে চোটের জন্য ছবির শ্যুটিং-এর শিডিউল বদলাবে না বলেই জানিয়েছেন রণবীরের মুখপাত্র। কিন্তু চিকিৎসক এক মাস বিশ্রাম নেওয়ার পরামর্শ দিলেও ছবির শ্যুটিং পিছোতে খুব একটা ইচ্ছুক নন রণবীর।
আগামী ৭ এপ্রিল আইপিএল-এর উদ্বোধনী অনুষ্ঠানে ১৫ মিনিটের নাচের পারফরম্যান্স রয়েছে। তার জন্য তিনি ৫ কোটি টাকা নিচ্ছেন বলেও খবর। কিন্তু এই চোটের কারণে আইপিএল ওপেনিং-এ তিনি অংশ নিতে পারবেন কি না, তা নিয়ে সংশয়ে খোদ রণবীরই। তিনি আপাতত চিকিৎসকের অনুমতির অপেক্ষা করছেন।